Carismaticul lider al opozitiei ruse, Boris Nemtov, un critic vehement al presedintelui Vladimir Putin, a fost impuscat mortal in noaptea de vineri spre sambata in apropierea Kremlinului, cu o zi inaintea unui protest antiguvernamental.

Urmariti acest subiect si pe Twitter: @StirileProTV

Citeste in articol:

-► Putin i-a ordonat celui mai inalt gradat din fortele de securitate sa supravegheze personal ancheta

-► Ipotezele anchetatorilor

-► Masina folosita de asasini ar fi fost gasita

Moartea lui Nemtov, in varsta de 55 de ani, fost vicepremier, a generat furie in randul opozitiei, care a criticat Kremlinul pentru crearea unei atmosfere de intoleranta fata de orice disident si a numit decesul acestuia un asasinat. Putin a oferit imediat condoleante si a calificat crima drept o provocare.

Nemtov lucra la un raport ce urmarea sa prezinte dovezi despre care el credea ca arata implicarea directa a Rusiei in rebeliunea separatista care a devastat Ucraina din aprilie 2014. Ucraina si Occidentul acuza Rusia ca sustine rebelii cu trupe si arme sofisticate, insa Moscova neaga orice acuzatie.

Citește și Fostul magnat Mihail Hodorkovski: Vladimir Putin doreste sa stabileasca soarta lumii la discutiile cu presedintele SUA

Boris Nemțov era casatorit si avea 4 copii. Daca multi cred ca in spatele asasinatului stau serviciile secrete ruse, comentatorii internationali atrag atentia ca eliminarea lui ar putea declansa ample proteste anti-regim in Rusia.

Desfasurarea evenimentelor de sambata, livetext:

Ora 17:00 Masina folosita de asasinii opozantului rus Boris Nemtov ar fi fost gasita de politie, sambata, a anuntat postul de televiziune REN TV, citat de Russia Today, in pagina electronica.

Vehiculul, o masina marca Lada Priora, a fost gasit in apropiere de locul crimei, iar anchetatorii il perchezitioneaza. Acesta avea placute de inmatriculare in Ingusetia, republica rusa din Caucazul de Nord.

Soferul masinii, intervievat de politie, a declarat ca a parcat in centrul Moscovei sambata dupa-amiaza si ca nu are nimic de-a face cu asasinarea lui Nemtov, sustine cotidianul Komsomolskaia Pravda.

ORA 14:00 Ipotezele analizate de anchetatorii rusi in cazul asasinarii lui Boris Nemtov

Asssinarea liderului opozitiei ruse Boris Nemtov, in noaptea de vineri spre sambata, la Moscova a fost planuita atent, au declarat anchetatorii, care analizeaza o serie de ipoteze de la o provocare politica pana la razbunarea islamistilor radicali, relateaza Russia Today, in pagina electronica.

"Nu exista nicio indoiala ca aceasta crima a fost atent planificata. Locul si momentul in care a avut loc arata acest lucru. Ancheta a descoperit ca Boris Nemtov mergea impreuna cu o prietena la apartamentul sau, situat in apropierea locului crimei. Organizatorii si executantii par sa fi stiut traseul", a declarat purtatorul de cuvant al Comitetului de Ancheta, Vladimir Markin.

El a precizat ca au fost mobilizati cei mai buni detectivi si experti criminalisti pentru elucidarea acestui caz, considerat o prioritate pentru autoritati.

Rezultatele preliminare arata ca politicianul a fost ucis cu un pistol Makarov. Expertii au gasit cartuse de 9 milimetri la locul crimei, acestea apartinand unor producatori diferiti, a adaugat el.

In acest moment, ancheta se concentreaza pe interogarea martorilor oculari si studierea datelor privind convorbirile pe telefonul mobil in zona invecinata crimei, care ar putea oferi informatii despre comunicatiile dintre criminali. inregistrarile camerelor de supraveghere sunt, de asemenea, analizate.

Anchetatorii au in vedere cinci posibile motive ale acestui asasinat, a declarat Markin.

"Crima ar putea fi o provocare pentru destabilizarea situatiei politice in tara. Nemtov ar fi putut fi ales ca un fel de «sacrificiu sfant» de catre cei care nu ezita sa foloseasca orice metode pentru a-si atinge scopurile politice", a declarat el.

"Este un caz prioritar si este important ca ancheta sa ofere rezultate cat mai repede posibil. Nu le impiedicati activitatea, fiti rabdatori si asteptati", a declarat purtatorul de cuvant al presedintiei, Dmitri Peskov, pentru postul de televiziune Dojd.

Autoritatile ruse vor face tot posibilul pentru a elucida circumstantele in care a fost ucis Boris Nemtov si se vor asigura ca autorii vor fi pedepsiti, a declarat, la randul sau, presedintele Consiliului Federatiei (Camera superioara a Parlamentului rus), Valentina Matvienko.

Potrivit anchetatorilor, Nemtov a primit amenintari in legatura cu pozitia sa in cazul atentatelor de la redactia din Paris a saptamanalului Charlie Hebdo, care au avut loc la inceputul lui ianuarie, a declarat Markin.

"Exista informatii potrivit carora Nemtov a primit amenintari din cauza pozitiei sale cu privire la atacurile de la Charlie Hebdo din Paris", a declarat Markin.

Un avocat al familiei, Vadim Prohorov, a declarat, de asemenea, ca opozantul a primit amenintari pe retelele de socializare inainte de a fi ucis, sugerand insa ca aceasta crima are motivatii politice. "Amenintarile si diversele provocari erau constante", a adaugat el, enumerand, intre altele, faptul ca a fost atacat cu oua sau amoniac. "in urma cu cateva luni amenintarile au inceput sa vina pe retelele de socializare, ceea ce ne-a determinat sa contactam autoritatile", a declarat el, citat de Sputnik, in pagina electronica.

"Cred ca motivul (crimei) a fost activitatea lui politica", a declarat Prohorov, adaugand ca Nemtov nu avea niciun fel de probleme personale sau legate de afaceri. intr-un interviu acordat cotidianului rus Kommersant, Prohorov a afirmat ca opozantul ar fi putut fi ucis de "cei care s-au intors din zonele fierbinti din sud-estul Ucrainei".

Comitetul rus de Ancheta a confirmat ca una dintre ipotezele pe care le analizeaza o reprezinta posibila legatura cu evenimentele din Ucraina. "Legatura cu evenimentele din Ucraina este, de asemenea, analizata. Nu este un secret ca exista figuri extrem de radicale de ambele parti ale conflictului care nu se supun legii", a declarat comitetul.

ORA 11:00 Locuitorii din Moscova depun flori si lumanari pe un pod situat la cativa metri de Kremlin, locul unde a fost asasinat in noaptea de vineri spre sambata opozantul rus Boris Nemtov, relateaza Sputnik, in pagina electronica.

Infruntand ploaia si vremea mohorata, oamenii vin pentru a-i aduce un omagiu omului politic asasinat la Moscova. Ei aduc flori, in special trandafiri rosii si albi precum si garoafe si aprind lumanari pe care le depun in fata unei fotografii a defunctului si a unei icoane.

Nemtov va fi inhumat la Moscova, a declarat fostul sau secretar de presa Aleksandr Kotiusov pentru agentia Tass. "Rudele vor decide in ce cimitir va fi inhumat", a adaugat Kotiusov, citand-o pe sotia lui Nemtov, Irina Koroleva.

ORA 07:00 Putin i-a ordonat celui mai inalt gradat din fortele de securitate sa supravegheze personal uciderea lui Nemtov. "Putin a subliniat ca aceasta crima brutala are toate ingredientele unui asasinat la comanda si este extrem de provocatoare", a declarat purtatorul de cuvant al presedintiei, Dmitri Peskov, citat de agentiile ruse.

Presedintele american Barack Obama a cerut Guvernului rus sa desfasoare o investigatie "prompta, impartiala si trasparenta" pentru a aduce autorii crimei in fata justitiei.

CITITI SI: Cine a fost Boris Nemtov, adversarul lui Putin. Ce a declarat intr-un interviu la radio, chiar inainte sa fie ucis

Nemtov a criticat ineficienta Guvernului, coruptia tot mai accentuata si politica Kremlinului fata de Ucraina, care a adus relatiile dintre Rusia si Occident la cel mai scazut nivel de la Razboiul Rece. Intr-un interviu acordat cotidianului Sobesednik, Nemtov declarase la inceputul lunii ca mamei sale in varsta de 86 de anidin cauza activitatilor sale din opozitie. intrebat daca are el insusi astfel de temeri, a raspuns: "Daca imi era teama, nu as fi condus un partid de opozitie". Vorbind la radio cu doar cateva ore inainte de deces, el l-a criticat dur pe Putin pentru a plonjat Rusia in criza prin "politica sa nebuna, agresiva si mortala de razboi impotriva Ucrainei". "Tara are nevoie de o reforma politica", a declarat Nemtov pentru postul de radio Ecoul Moscovei. "Atunci cand puterea se concentreaza in mainile unei singure persoane iar aceasta persoane conduce pentru totdeauna, acest lucru va conduce la o catastrofa absoluta", a afirmat el.

Presedintele ucrainean Petro Porosenko l-a numit pe Nemtov un prieten personal si un "pod" de legatura intre cele doua tari. El a afirmat pe pagina sa de Facebook ca spera ca ucigasii vor fi pedepsiti. Avocatul lui Nemtov, Vadim Prohorov, a declarat ca politicianul a primit amenintari pe retelele de socializare si a spus politiei despre ele, dar autoritatile nu au luat nicio masura pentru a-l proteja. Ministrul rus de Interne, care supravegheaza forta de politie din Rusia, a declarat ca Nemtov a fost ucis cu patru focuri de arma trase in spate dintr-o masina care trecea, in timp ce mergea pe un pod in apropierea Kremlinului, la scurt timp dupa miezul noptii. Purtatoarea de cuvant a Ministerului de Interne Elena Alekseieva le-a spus reporterilor ca Nemtov se plimba cu o femeie pe care o cunostea, cetatean ucrainean, in momentul in care un vehicul s-a apropiat si atacatori neidentificati l-au impuscat mortal. Femeia nu a fost ranita.

Mihail Kasianov, fost premier rus aflat tot in opozitie, s-a declarat socat. "In secolul 21, un lider al opozitiei sa fie impuscat demonstrativ in fata zidurilor Kremlinului!", le-a spus Kasianov reporterilor, in timp ce cadavrul lui Nemtov, pus intr-un sac de plastic, era ridicat de la locul crimei pe o vreme ploioasa si rece, pe fondul sunetului clopotelor din vecinatate. "Tara se rostogoleste catre prapastie", a adaugat el.

Mitingul de duminica a fost impins la periferiile orasului de catre autoritati, dar Kasianov a declarat ca organizatorii au decis sa organizeze demonstratia in centrul capitalei pentru a-l comemora pe Nemtov. Refuzul oficialilor de a-l autoriza va cauza cu siguranta furie si ar putea conduce la revolte. Garry Kasparov, fost campion la sah care a lucrat cu Nemtov la organizarea protestului impotriva lui Putin si care locuieste acum in Statele Unite, a declarat ca asasinatul arata ca Putin si cei care il sustin mint atunci cand spun ca sprijinul popular este puternic. "Daca ai 86 la suta sprijin, de ce ai ucide pe cineva ca Boris?", a declarat el. "El ar putea ajunge la doua milioane de persoane online in cel mai bun caz. O demonstratie strange cateva sute de persoane cel mult. Asa ca daca esti increzator, de ce sa faci asta?", a intrebat el.

Activistul de opozitie Ilia Iasin, care a vorbit ultima data cu Nemtov cu doua zile inainte ca acesta sa fie ucis, a declarat ca nu are nicio indoiala ca uciderea lui Nemtov a fost motivata politic. "Boris Nemtov era un lider de opozitie complet care a criticat cei mai importanti oficiali ai statului, inclusiv pe presedintele Vladimir Putin. Asa cum am vazut, astfel de critici in Rusia sunt periculoase pentru viata cuiva", a declarat Iasin.

Analistul politic Stanislav Belkovski a declarat pentru postul de radio Ecoul Moscovei ca el nu crede ca moartea lui Nemtov ar servi in vreun fel intereselor lui Putin. "Dar atmosfera de ura fata de cei care gandesc altfel ce s-a format in ultimul an, de la anexarea Crimeei, ar putea juca un rol", a declarat Belkovski, referindu-se la intensificarea discursului nationalist sustinut oficial in Rusia de la anexarea Peninsulei ucrainene Crimeea.

Irina Hakamada, o proeminenta figura a opozitiei, cofondatoarea partidului liberal impreuna cu Nemtov, a criticat climatul de intimidare si a avertizat ca aceasta crima ar putea prevesti o destabilizare periculoasa. "Este o provocare care in mod clar nu este in interesul lui Putin, este menita sa zguduie situatia", a declarat ea citata de agentia RIA Novosti.

Michael McFaul, ambasadorul american in Rusia in perioada 2012-2014 si profesor la Universitatea Stanford, a calificat crima drept "unul dintre cele mai socante lucruri de care imi amitesc ca s-au intamplat in Rusia de mult, mult timp". Comisarul rus pentru drepturile omului, Elena Panfilova, a declarat ca "nu doar Nemtov a fost impuscat in spate, ci toata Rusia".

Vladimir Rijkov, multa vreme un aliat politic al lui Nemtov, l-a acuzat pe Putin pentru alimentarea "atmosferei de ura fata de cei cu viziuni diferite, a atmosferei de violenta si agresiune care exista acum in tara". Dupa ce cadavrul lui Nemtov a fost luat, numeroase persoane au depus flori la locul unde a fost impuscat acesta.

"Acest lucru s-a intamplat din cauza activismului sau, care a fost foarte important", a declarat Evgenia Berkovici, aflata la fata locului. "Este politic in orice caz. Chiar daca actul a fost comis de un agent de salubrizare oarecare care a luat-o razna si avea o arma, este pentru ca avea in minte ca aceasta este moda acum".

Cine a fost Boris Nemtov

Nemtov a fost vicepremier in anii '90 si era vazut ca un posibil succesor al lui Boris Eltin, primul presedinte rus ales. Dupa preluarea puterii de catre Putin in 2000, Nemtov a devenit unul dintre cei mai vocali critici ai conducerii sale. El a ajutat la organizarea unor proteste de strada si a expus oficiali corupti.

El a fost unul dintre organizatorii protestului programat pentru duminica si intitulat Marsul Primaverii, care are loc pe fondul unor probleme economice in Rusia generate de scaderea pretului la petrol si de sanctiunile occidentale. Nemtov a declarat in timpul unui interviu la radio chiar inainte de a fi ucis ca este greu sa traiesti intr-o intimidare si o presiune constante.

"Nu vreau sa ascund faptul ca opozitia se afla sub o presiune puternica", a declarat el. "Sunt raspandite minciuni despre oameni si trebuie sa fii foarte puternic pentru a face fata. Stiu acest lucru din propria mea experienta", a explicat el.